Skaitmuo

Skaitmuo – sąvoka, vartojama matematikoje ir informatikoje. Skaitmenys – simboliai, kuriais užrašomi skaičiai.

Labiausiai paplitę dešimtainiai skaičiai užrašomi skaitmenimis: 0, 1, 2, 3, 4, 5, 6, 7, 8 ir 9. Šis skaitmenų rinkinys sudaro dešimtainę abėcėlę.

Skaitmenų kiekis rinkinyje (abėcėlėje) apsprendžia pozicinės skaičiavimo sistemos pagrindą. Skaitmenimis 0 ir 1 užrašomi dvejetainiai skaičiai, o skaitmenimis 0, 1, 2, 3, 4, 5, 6, 7, 8, 9, A, B, C, D, E ir F – šešioliktainiai. Dvejetainėje skaičiavimo sistemoje yra du skaitmenys, aštuonetainėje – aštuoni, dešimtainėje – dešimt, o šešioliktainėje – šešiolika skaitmenų.

Praktikoje vartojami romėniški skaičiai sudaromi iš skaitmenų: I, V, X, L, C, D ir M.

Istorija 
Pirmoji tikroji rašytinė pozicinė skaičiavimo sistema laikoma indų ir arabų skaičiavimo sistema. Ši sistema buvo sukurta VII a. Indijoje ir nebuvo panaši į moderniąją, kadangi nenaudojo nulio. Vietoje nulio skaitmenys buvo pažymimi taškais, kurie nurodė skaitmens svarbą, arba tarpais. Pirmasis plačiai pripažintas nulio panaudojimas buvo 876 m. Originalūs skaitmenys buvo labai panašūs į šiuolaikinius.

Šaltiniai